Diari Oficial de la Generalitat Valenciana


Sumari del DOGV 8673, del 08-11-2019 (2019/9821)

RESOLUCIÓ de 30 de setembre de 2019, de la Direcció General d'Innovació Educativa i Ordenació, per la qual es concedeixen els premis extraordinaris al rendiment acadèmic d'Educació Primària corresponents al curs 2018-2019.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9821


Data del document
:   30-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 30 de setembre de 2019, de la Direcció General d'Innovació Educativa i Ordenació, per la qual es concedeixen els premis extraordinaris al rendiment acadèmic d'Educació Primària corresponents al curs 2018-2019. [2019/9821]  
L'Ordre 59/2010, de 2 de juny, de la Conselleria d'Educació, ha regulat la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010.  
L'ordre esmentada anteriorment estableix en l'article 6.3 que la direcció general competent en matèria d'ordenació i centres docents dictarà una resolució de concessió dels premis, que serà publicada en el Diari Oficial de la Comunitat Valenciana abans del 30 de novembre.  
  
Revisades les sol·licituds i ordenades aquestes de major a menor nota mitjana de l'alumnat en les àrees de 5é i 6é d'Educació Primària, s'ha confeccionat la relació d'alumnat adjudicatari dels premis extraordinaris d'Educació Primària.  
Per tot això, en virtut de les atribucions que em confereix l'article 6.3 de l'Ordre 59/2010, de 2 de juny, així com el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Concedir premi extraordinari al rendiment acadèmic d'Educació Primària, corresponent al curs 2018-2019, als alumnes que s'indiquen l'annex I de la present resolució.  
  
Segon  
Els alumnes sol·licitants que no figuren en el mencionat annex seran considerats no premiats.  
  
Tercer  
Els alumnes premiats rebran un diploma a l'excel·lència en el rendiment acadèmic expedit per la Conselleria d'Educació, Cultura i Esport, que serà lliurat en un acte acadèmic organitzat a l'efecte.  
  
  
Quart  
L'obtenció del premi extraordinari d'Educació Primària per part d'un alumne o alumna es farà constar en el seu historial acadèmic i en el seu expedient acadèmic per mitjà d'una diligència específica, que haurà d'emplenar el centre docent en què l'alumne o alumna haja finalitzat l'etapa.  
De conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, contra el present acte, que no posa fi a la via administrativa, es podrà interposar un recurs d'alçada davant de la Secretaria Autonòmica d'Educació i Formació Professional, en el termini d'un mes a comptar des de l'endemà de ser publicat.  
  
València, 30 de setembre de 2019.- La directora general d'Innovació Educativa i Ordenació: Margarida Castellano Sanz.